BDMS "2011Q1

บริษัท กรุงเทพดุสิตเวชการ จำกัด (มหาชน) และบริษัทย่อย

หมายเหตุประกอบงบการเงินรวมระหว่างกาล

สำหรับงวดสามเดือนสิ้นสุดวันที่ 31 มีนาคม 2554 และ 2553

1.	ข้อมูลทั่วไป

1.1	ข้อมูลบริษัทฯ

บริษัท กรุงเทพดุสิตเวชการ จำกัด (มหาชน) (“บริษัทฯ”) จัดตั้งขึ้นเป็นบริษัทมหาชน และมีภูมิลำเนาในประเทศไทย ธุรกิจหลักของบริษัทฯ คือ กิจการโรงพยาบาล โดยมีที่อยู่จดทะเบียนเลขที่ 2 ซอยศูนย์วิจัย 7 ถนนเพชรบุรีตัดใหม่ แขวงบางกะปิ เขตห้วยขวาง กรุงเทพฯ

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชีฉบับที่ 34 (ปรับปรุง 2552) เรื่อง งบการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตามบริษัทฯได้แสดงรายการในงบแสดงฐานะการเงิน งบกำไรขาดทุน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้นและงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย      งบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยดังกล่าว

1.3		การปฏิบัติตามมาตรฐานการบัญชีใหม่ในระหว่างงวด

ในระหว่างงวด บริษัทฯได้ปฏิบัติตามมาตรฐานการบัญชีฉบับปรับปรุงและมาตรฐานการบัญชีใหม่ที่ออกโดยสภาวิชาชีพบัญชีดังนี้

มาตรฐานการบัญชีข้างต้นไม่มีผลกระทบอย่างเป็นสาระสำคัญต่องบการเงินสำหรับงวดปัจจุบัน ยกเว้นมาตรฐานการบัญชีฉบับที่ 19 เรื่อง ผลประโยชน์ของพนักงานและมาตรฐานการบัญชีฉบับที่ 40 (ปรับปรุง 2552) เรื่อง อสังหาริมทรัพย์เพื่อการลงทุน ตามที่กล่าวไว้ในหมายเหตุประกอบงบการเงินข้อ 2

1.4	เกณฑ์ในการจัดทำงบการเงินรวม

งบการเงินระหว่างกาลนี้จัดทำขึ้นโดยรวมงบการเงินของบริษัท กรุงเทพดุสิตเวชการ จำกัด (มหาชน) และบริษัทย่อย (“กลุ่มบริษัท”) และใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2553 โดยไม่มีการเปลี่ยนแปลงโครงสร้างเกี่ยวกับบริษัทย่อยในงวดปัจจุบัน ยกเว้นตามที่กล่าวไว้ในหมายเหตุประกอบงบการเงินข้อ 6

1.5	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2553 ยกเว้นการเปลี่ยนแปลงนโยบายการบัญชีดังต่อไปนี้เนื่องจากการนำมาตรฐานการบัญชีฉบับปรับปรุงและมาตรฐานการบัญชีใหม่มาถือปฏิบัติ

ผลประโยชน์พนักงาน

ผลประโยชน์หลังออกจากงานของพนักงาน (โครงการสมทบเงิน)

บริษัทฯและบริษัทย่อยและพนักงานได้ร่วมกันจัดตั้งกองทุนสำรองเลี้ยงชีพ ซึ่งประกอบด้วยเงินที่พนักงานจ่ายสะสมและเงินที่บริษัทฯและบริษัทย่อยจ่ายสมทบให้เป็นรายเดือน สินทรัพย์ของกองทุนสำรองเลี้ยงชีพได้แยกออกจากสินทรัพย์ของบริษัทฯและบริษัทย่อย เงินที่บริษัทฯและบริษัทย่อยจ่ายสมทบกองทุนสำรองเลี้ยงชีพบันทึกเป็นค่าใช้จ่ายในปีที่เกิดรายการ

ผลประโยชน์หลังออกจากงานของพนักงาน (โครงการผลประโยชน์)

บริษัทฯและบริษัทย่อยมีภาระสำหรับเงินชดเชยที่ต้องจ่ายให้แก่พนักงานเมื่อออกจากงานตามกฎหมายแรงงาน ซึ่งบริษัทฯและบริษัทย่อยถือว่าเงินชดเชยดังกล่าวเป็นโครงการผลประโยชน์หลังออกจากงานสำหรับพนักงาน

บริษัทฯและบริษัทย่อยคำนวณหนี้สินตามโครงการผลประโยชน์หลังออกจากงานของพนักงาน โดยใช้วิธีคิดลดแต่ละหน่วยที่ประมาณการไว้ (Projected Unit Credit Method) โดยผู้เชี่ยวชาญอิสระได้ทำการประเมินภาระผูกพันดังกล่าวตามหลักคณิตศาสตร์ประกันภัย ซึ่งหลักการประมาณการดังกล่าวต้องใช้ข้อสมมติที่หลากหลาย รวมถึงข้อสมมติเกี่ยวกับอัตราคิดลด อัตราการขึ้นเงินเดือนในอนาคต อัตราการเปลี่ยนแปลงในจำนวนพนักงาน อัตราการมรณะ และอัตราการเงินเฟ้อ

ผลกำไรหรือขาดทุนจากการประมาณการตามหลักคณิตศาสตร์ประกันภัย (Actuarial gains and losses) สำหรับโครงการผลประโยชน์หลังออกจากงานของพนักงานจะรับรู้ทันทีในกำไรขาดทุนเบ็ดเสร็จอื่น

ในการปฏิบัติตามมาตรฐานการบัญชี ฉบับที่ 19 เรื่อง ผลประโยชน์ของพนักงาน เป็นครั้งแรก บริษัทฯเลือกรับรู้หนี้สินในช่วงการเปลี่ยนแปลงที่มากกว่าหนี้สินที่รับรู้ ณ วันเดียวกันตามนโยบายการบัญชีเดิม โดยบันทึกปรับกับกำไรสะสม ณ วันต้นงวดของงวดปัจจุบัน

อสังหาริมทรัพย์เพื่อการลงทุน

บริษัทฯวัดมูลค่าเริ่มแรกของอสังหาริมทรัพย์เพื่อการลงทุนด้วยราคาทุนซึ่งรวมต้นทุนการทำรายการ หลังจากนั้น บริษัทฯจะวัดมูลค่าอสังหาริมทรัพย์เพื่อการลงทุนด้วยมูลค่ายุติธรรม บริษัทฯรับรู้ผลกำไรหรือขาดทุนที่เกิดขึ้นจากการเปลี่ยนแปลงมูลค่ายุติธรรมของอสังหาริมทรัพย์เพื่อการลงทุนในกำไรหรือขาดทุนในปีที่เกิดขึ้น

บริษัทฯรับรู้ผลต่างระหว่างจำนวนเงินที่ได้รับสุทธิจากการจำหน่ายกับมูลค่าตามบัญชีของสินทรัพย์ในกำไรหรือขาดทุนในงวดที่ตัดรายการอสังหาริมทรัพย์เพื่อการลงทุนออกจากบัญชี

ในการปฏิบัติตามมาตรฐานการบัญชี ฉบับที่ 40 (ปรับปรุง 2552) เรื่อง อสังหาริมทรัพย์เพื่อการลงทุนเป็นครั้งแรก บริษัทฯได้เลือกวัดมูลค่าอสังหาริมทรัพย์เพื่อการลงทุนด้วยมูลค่ายุติธรรมและรับรู้ผลกระทบต่องบการเงินโดยบันทึกปรับกับกำไรสะสม ณ วันต้นงวดของงวดปัจจุบัน

2.	ผลสะสมจากการเปลี่ยนแปลงนโยบายการบัญชีเนื่องจากนำมาตรฐานการบัญชีใหม่มาถือปฏิบัติ

ในระหว่างงวดปัจจุบัน บริษัทฯและบริษัทย่อยได้เปลี่ยนแปลงนโยบายการบัญชีที่สำคัญตามที่กล่าวในหมายเหตุ 1.5 ผลสะสมของการเปลี่ยนแปลงนโยบายการบัญชีดังกล่าวแสดงเป็นรายการแยกต่างหากในงบแสดงการเปลี่ยนแปลงส่วนของผู้ถือหุ้นโดยมีรายละเอียดดังนี้

2.1  	 	มาตรฐานการบัญชี ฉบับที่ 19 เรื่อง ผลประโยชน์ของพนักงาน

มาตรฐานการบัญชีฉบับนี้กำหนดให้กิจการรับรู้ผลประโยชน์ที่ให้กับพนักงานเป็นค่าใช้จ่ายเมื่อกิจการได้รับบริการจ้างงานจากพนักงานแล้ว โดยเฉพาะอย่างยิ่งกิจการจะต้องประเมินและบันทึกหนี้สินเกี่ยวกับผลประโยชน์ของพนักงานเนื่องจากเกษียณอายุ โดยใช้การคำนวณตามหลักคณิตศาสตร์ประกันภัย ซึ่งเดิมบริษัทฯและบริษัทย่อยรับรู้ผลประโยชน์ที่ให้กับพนักงานดังกล่าวเมื่อเกิดรายการ

บริษัทฯและบริษัทย่อยได้เปลี่ยนแปลงนโยบายการบัญชีดังกล่าวในปีปัจจุบันและรับรู้หนี้สินในช่วงที่เปลี่ยนแปลงโดยบันทึกปรับกับกำไรสะสม ณ วันต้นงวดของงวดปัจจุบัน การเปลี่ยนแปลงนี้ทำให้กำไรสะสม ณ วันต้นงวดของบริษัทฯและบริษัทย่อยลดลงเป็นจำนวน 497.2 ล้านบาท (เฉพาะของบริษัทฯ: 158.1 ล้านบาท) กำไรสำหรับงวดสามเดือนสิ้นสุดวันที่ 31 มีนาคม 2554 ลดลงเป็นจำนวน 17.6 ล้านบาท (0.01 บาทต่อหุ้น) (เฉพาะของบริษัทฯ: กำไรลดลงเป็นจำนวน 5.6 ล้านบาท กำไรต่อหุ้นลดลง 0.004 บาทต่อหุ้น)

2.2    	มาตรฐานการบัญชี ฉบับที่ 40 (ปรับปรุง 2552) เรื่อง อสังหาริมทรัพย์เพื่อการลงทุน

มาตรฐานการบัญชีฉบับนี้กำหนดให้กิจการเลือกบันทึกอสังหาริมทรัพย์เพื่อการลงทุนด้วยวิธีราคาทุน (ต้องเปิดเผยมูลค่ายุติธรรมในหมายเหตุประกอบงบการเงิน) หรือด้วยวิธีมูลค่ายุติธรรม (ซึ่งวิธีมูลค่ายุติธรรมนี้การเปลี่ยนแปลงในมูลค่ายุติธรรมให้รับรู้ในกำไรหรือขาดทุน) เดิมบริษัทฯบันทึกอสังหาริมทรัพย์เพื่อการลงทุนภายใต้รายการที่ดิน อาคาร และอุปกรณ์ ซึ่งแสดงตามวิธีราคาทุน/ราคาที่ตีใหม่ บริษัทฯได้เปลี่ยนแปลงนโยบายการบัญชีโดยจัดประเภทอสังหาริมทรัพย์เพื่อการลงทุนเป็นรายการแยกต่างหาก และบันทึกด้วยวิธีมูลค่ายุติธรรม โดยเริ่มถือปฏิบัติในงวดปัจจุบันและปรับปรุงผลกระทบจากการเปลี่ยนแปลงนโยบายการบัญชีกับกำไรสะสมยกมาสำหรับงวด การเปลี่ยนแปลงนี้ทำให้กำไรสะสมต้นงวดของบริษัทฯเพิ่มขึ้นเป็นจำนวน 215.2 ล้านบาท และไม่มีผลกระทบต่อกำไรสะสมของงบการเงินรวม

3.			มาตรฐานการบัญชีใหม่ที่ออกในระหว่างงวดแต่ยังไม่มีผลบังคับใช้

ในระหว่างงวดปัจจุบัน สภาวิชาชีพบัญชีได้ออกมาตรฐานการบัญชีใหม่ตามที่ระบุข้างล่างนี้ มาตรฐานการบัญชีดังกล่าวมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2556

4.	ลูกหนี้การค้า

ยอดคงเหลือของลูกหนี้การค้า ณ วันที่ 31 มีนาคม 2554 และ 31 ธันวาคม 2553 แยกตามอายุหนี้ที่ค้างชำระได้ดังนี้

(หน่วย: พันบาท)

5.	รายการธุรกิจกับกิจการที่เกี่ยวข้องกัน

บริษัทฯและบริษัทย่อยมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯและบุคคลหรือกิจการที่เกี่ยวข้องกัน โดยสามารถสรุปได้ดังนี้

รายการธุรกิจที่สำคัญสามารถสรุปได้ดังนี้

(หน่วย: ล้านบาท)

ยอดคงค้างของรายการข้างต้น ณ วันที่ 31 มีนาคม 2554 และ 31 ธันวาคม 2553 ได้แสดงแยกต่างหากใน           งบแสดงฐานะการเงินซึ่งมีรายละเอียดดังนี้

(หน่วย: พันบาท)

(หน่วย: พันบาท)

รายการเคลื่อนไหวของเงินให้กู้ยืมและเงินกู้ยืมกับกิจการที่เกี่ยวข้องกันระหว่างงวดสามเดือนสิ้นสุดวันที่ 31 มีนาคม 2554 สามารถสรุปได้ดังนี้

(หน่วย: พันบาท)

เงินให้กู้ยืมระยะสั้นและระยะยาวแก่กิจการที่เกี่ยวข้องกัน

บริษัทฯได้ทำสัญญาให้กู้ยืมเงินระยะสั้นและระยะยาวระยะเวลา 3 - 8 ปี  กับบริษัทย่อยหลายแห่งโดยคิดดอกเบี้ยสำหรับเงินให้กู้ยืมแก่กิจการที่เกี่ยวข้องกันในอัตราดอกเบี้ยคงที่ ซึ่งมีกำหนดชำระดอกเบี้ยเป็นรายเดือนและมีกำหนดชำระคืนเงินต้นตามที่ระบุไว้ในสัญญา

สัญญารับจ้างบริหารงานโรงพยาบาล

บริษัทฯ

บริษัทฯได้ให้บริการรับจ้างบริหารงานโรงพยาบาลกับบริษัทย่อย ซึ่งได้กำหนดค่าจ้างบริหารงานเป็นอัตราร้อยละของรายได้ค่ารักษาพยาบาลสุทธิ

บริษัทย่อย

บริษัทย่อยแห่งหนึ่งได้ทำสัญญารับจ้างบริหารงานโรงพยาบาลกับบริษัทย่อยอีกแห่งหนึ่ง เป็นระยะเวลา 10 ปี และสามารถต่อสัญญาออกไปได้อีก โดยคิดค่าจ้างบริหารงานจากสัดส่วนผลการดำเนินงานตามข้อตกลงที่ระบุไว้ในสัญญาและชำระค่าจ้างบริหารงานเป็นรายเดือน เริ่มชำระงวดแรกตั้งแต่เดือนมิถุนายน 2545

สัญญาเช่าระยะยาว

บริษัทฯ

ในเดือนพฤษภาคม 2547 บริษัทย่อยแห่งหนึ่งได้ทำสัญญาเช่าที่ดินกับบริษัทฯเป็นระยะเวลา 3 ปี เพื่อประกอบกิจการโรงพยาบาล โดยบริษัทย่อยแห่งนั้นต้องชำระค่าเช่าเป็นรายเดือนตามอัตราที่ระบุในสัญญา ต่อมาบริษัทย่อยดังกล่าวได้ต่อสัญญาโดยมีระยะเวลาสิ้นสุดวันที่ 30 เมษายน 2556

บริษัทย่อย

บริษัทย่อยแห่งหนึ่งได้ทำสัญญาเช่าที่ดินกับบริษัทย่อยเพื่อปลูกสร้างอาคาร ซึ่งมีระยะเวลาสิ้นสุดวันที่ 31 ธันวาคม 2555 และบริษัทย่อยต้องชำระค่าเช่าเป็นรายเดือนตามอัตราที่ระบุในสัญญา

โดยบริษัทย่อยได้ทำสัญญาเช่าอาคารดังกล่าวกับบริษัทย่อยเพื่อใช้ดำเนินงานของโรงพยาบาล โดยบริษัทย่อยต้องชำระค่าเช่าเป็นรายเดือนตามอัตราที่ระบุในสัญญาซึ่งจะหมดอายุในปี 2554

สัญญาบริการและบริหารงาน

บริษัทย่อยแห่งหนึ่งได้ทำสัญญาให้บริการและบริหารงานกับบริษัทฯและกิจการที่เกี่ยวข้องกัน โดยบริษัทฯและกิจการที่เกี่ยวข้องกันต้องชำระค่าบริการและบริหารงานเป็นรายเดือนตามที่ระบุไว้ในสัญญา

บริษัทฯและกิจการที่เกี่ยวข้องกันได้ทำสัญญาว่าจ้างบริหารงานสารสนเทศกับบริษัทย่อยแห่งหนึ่ง โดยบริษัทฯและกิจการที่เกี่ยวข้องกันต้องชำระค่าบริการเป็นรายเดือนตามอัตราที่ระบุในสัญญา

บริษัทที่เกี่ยวข้องกันแห่งหนึ่งได้ทำสัญญาให้บริการกับบริษัทฯและกิจการที่เกี่ยวข้องกัน โดยบริษัทฯและกิจการที่เกี่ยวข้องกันต้องชำระค่าบริการเป็นรายเดือนตามอัตราที่ระบุในสัญญา

สัญญาบริการขนส่งผู้ป่วยทางอากาศ

บริษัทร่วม

เมื่อวันที่ 1 กันยายน 2550 บริษัทร่วมแห่งหนึ่งได้ทำสัญญาให้บริการขนส่งผู้ป่วยทางอากาศกับบริษัทฯเป็นระยะเวลา 3 ปี นับตั้งแต่วันเริ่มให้บริการและสามารถต่อสัญญาออกไปได้อีก โดยสัญญาดังกล่าวได้กำหนดอัตราค่าบริการขั้นต่ำ ซึ่งบริษัทร่วมจะได้รับจากบริษัทฯเป็นรายเดือน บริษัทฯได้ต่อสัญญาออกไปอีก 1 ปี โดยมีระยะเวลาสิ้นสุดวันที่ 31 สิงหาคม 2554

ภาระค้ำประกันกับกิจการที่เกี่ยวข้องกัน

บริษัทฯได้ค้ำประกันเงินกู้ยืมระยะยาวจากสถาบันการเงินจำนวนเงิน 4 ล้านเหรียญสหรัฐอเมริกาและเงินเบิกเกินบัญชีจำนวนเงิน 1 ล้านเหรียญสหรัฐอเมริกาให้กับบริษัทย่อยแห่งหนึ่ง

ค่าตอบแทนกรรมการและผู้บริหาร

บริษัทฯและบริษัทย่อยมีค่าใช้จ่ายสำหรับเงินเดือน โบนัส ค่าเบี้ยประชุม และค่าตอบแทนอื่นของกรรมการและผู้บริหารสำหรับงวดสามเดือนสิ้นสุดวันที่ 31 มีนาคม 2554 และ 2553 เป็นจำนวนเงิน 9.7ล้านบาท และ 8.5 ล้านบาท ตามลำดับ (เฉพาะของบริษัทฯ: 9.7 ล้านบาท และ 8.5 ล้านบาท ตามลำดับ)

6.	เงินลงทุนในบริษัทย่อย

(หน่วย: พันบาท)

(หน่วย: พันบาท)

บริษัท บีเอ็นเอช เมดิเคิล เซ็นเตอร์ จำกัด

ในปี 2554 บริษัทฯได้ซื้อเงินลงทุนเพิ่มเติมในบริษัท บีเอ็นเอช เมดิเคิล เซ็นเตอร์ จำกัด จากผู้ถือหุ้นเดิมจำนวนรวม 33,168 หุ้น รวมเป็นเงิน 0.4  ล้านบาท ทำให้บริษัทฯมีอัตราส่วนการถือหุ้นในบริษัทดังกล่าวเพิ่มขึ้นเป็นร้อยละ 91.48

บริษัท วัฒนเวช จำกัด

ในปี 2554 บริษัทฯได้ซื้อเงินลงทุนเพิ่มเติมในบริษัท วัฒนเวช จำกัด จากผู้ถือหุ้นเดิมจำนวนรวม 3,750 หุ้น รวมเป็นเงิน 0.1 ล้านบาท ทำให้บริษัทฯ มีอัตราส่วนการถือหุ้นในบริษัทดังกล่าวเพิ่มขึ้นเป็นร้อยละ 99.69

บริษัท โรงพยาบาลกรุงเทพ ราชสีมา จำกัด

ในปี 2554 บริษัทฯได้ซื้อเงินลงทุนเพิ่มเติมในบริษัท โรงพยาบาลกรุงเทพ ราชสีมา จำกัด จากผู้ถือหุ้นเดิมจำนวนรวม 55,000 หุ้น รวมเป็นเงิน 1.9 ล้านบาท ทำให้บริษัทฯ มีอัตราส่วนการถือหุ้นในบริษัทดังกล่าวเพิ่มขึ้นเป็นร้อยละ 89.71

บริษัท โรงพยาบาลกรุงเทพหัวหิน จำกัด

ในปี 2553 ที่ประชุมคณะกรรมการบริษัทฯได้มีมติให้บริษัทฯ ปรับโครงสร้างกลุ่มบริษัทโดยการรับโอนกิจการทั้งหมด (Entire Business Transfer - EBT) ของบริษัท โรงพยาบาลกรุงเทพหัวหิน จำกัดซึ่งบริษัทฯถือหุ้นในสัดส่วนร้อยละ 100 โดยบริษัทฯ รับโอนทรัพย์สิน หนี้สิน สิทธิหน้าที่และภาระผูกพันทั้งหมดที่มีอยู่ในปัจจุบันหรือที่มีขึ้นก่อนวันโอนกิจการทั้งหมดจาก บริษัทโรงพยาบาลกรุงเทพหัวหิน จำกัด ภายใต้กระบวนการโอนกิจการทั้งหมดโดยใช้ราคาตามบัญชีของบริษัท โรงพยาบาลกรุงเทพหัวหิน จำกัด เป็นราคาโอน  บริษัทฯได้ทำการโอนกิจการแล้วในไตรมาสที่ 4 ของปี 2553 และบริษัทย่อยดังกล่าวอยู่ระหว่างดำเนินการชำระบัญชี ในปี 2554 บริษัท โรงพยาบาลกรุงเทพหัวหิน จำกัด ได้จ่ายคืนทุนบางส่วนเป็นจำนวน 240 ล้านบาท

7.	เงินลงทุนในบริษัทร่วม

(หน่วย: พันบาท)

รายละเอียดของส่วนแบ่งกำไรจากเงินลงทุนในบริษัทร่วมและเงินปันผลที่ได้รับจากบริษัทร่วมมีดังนี้

ส่วนแบ่งกำไรจากเงินลงทุนในบริษัทร่วมสองแห่งซึ่งเป็นบริษัทที่จดทะเบียนในตลาดหลักทรัพย์แห่งประเทศไทยสำหรับงวดสามเดือนสิ้นสุดวันที่ 31 มีนาคม 2554 จำนวนประมาณ 80.6 ล้านบาท (31 มีนาคม 2553: หนึ่งแห่ง จำนวน 59.7 ล้านบาท) หรือร้อยละ 97 (31 มีนาคม 2553: ร้อยละ 93) ของส่วนแบ่งกำไรจากบริษัทร่วมทั้งหมด คำนวณขึ้นจากงบการเงินซึ่งผ่านการสอบทานจากผู้สอบบัญชีของบริษัทร่วมเหล่านั้น

8.	เงินลงทุนระยะยาวอื่น-สุทธิ

(หน่วย: พันบาท)

(หน่วย: พันบาท)

เงินลงทุนในหลักทรัพย์เผื่อขาย

ในปี 2554 บริษัทฯ ได้ลงทุนซื้อหุ้นสามัญในบริษัท โรงพยาบาลบำรุงราษฎร์ จำกัด (มหาชน) เป็นจำนวนรวม 103.83 ล้านหุ้น รวมเป็นเงิน 3,455.84 ล้านบาท คิดเป็นสัดส่วนร้อยละ 14.22 ของทุนที่ออกและจำหน่ายได้แล้วทั้งหมดของบริษัทดังกล่าว

9.       	ที่ดิน อาคารและอุปกรณ์

รายการเปลี่ยนแปลงของบัญชีที่ดิน อาคาร และอุปกรณ์สำหรับงวดสามเดือนสิ้นสุดวันที่ 31 มีนาคม 2554 สรุปได้ดังนี้

(หน่วย: พันบาท)

10.	เงินกู้ยืมระยะยาวจากสถาบันการเงิน

การเปลี่ยนแปลงของบัญชีเงินกู้ยืมระยะยาวจากสถาบันการเงินสำหรับงวดสามเดือนสิ้นสุดวันที่ 31 มีนาคม 2554 มีรายละเอียดดังนี้

(หน่วย: พันบาท)

ในปี 2551 บริษัทฯได้เข้าทำสัญญากู้ยืมเงินกับสถาบันการเงินแห่งหนึ่งในวงเงิน 3,438 ล้านบาท มีกำหนดระยะเวลา 10 ปี เงินกู้ยืมดังกล่าวคิดดอกเบี้ยในอัตราดอกเบี้ยเงินฝากประจำ (FDR) บวกอัตราคงที่ต่อปีตามที่ระบุในสัญญา โดยมีกำหนดชำระดอกเบี้ยและเงินต้นเป็นรายเดือนตามเงื่อนไขที่ระบุในสัญญาเงินกู้ยืมดังกล่าวระบุเงื่อนไขให้บริษัทฯและบริษัทย่อยไม่สามารถนำทรัพย์สินของบริษัทฯและบริษัทย่อยไปค้ำประกันใดๆ และระบุข้อปฏิบัติและข้อจำกัดบางประการที่บริษัทฯและบริษัทย่อยต้องปฏิบัติตาม และบริษัทฯได้ทำสัญญาแลกเปลี่ยนอัตราดอกเบี้ยสำหรับเงินกู้ยืมระยะยาวกับสถาบันการเงินแห่งหนึ่งตามที่กล่าวในหมายเหตุ 18.1

11.	หนี้สินตามสัญญาเช่าการเงิน

ณ วันที่ 31 มีนาคม 2554 และ 31 ธันวาคม 2553 หนี้สินตามสัญญาเช่าการเงินประกอบด้วย

(หน่วย: พันบาท)

ณ วันที่ 31 มีนาคม 2554 บริษัทฯและบริษัทย่อยมีภาระผูกพันที่จะต้องจ่ายค่าเช่าขั้นต่ำตามสัญญาเช่าการเงินดังนี้

(หน่วย: ล้านบาท)

(หน่วย: ล้านบาท)

บริษัทฯและบริษัทย่อยมีเจ้าหนี้สัญญาเช่าการเงิน ซึ่งประกอบด้วยสัญญาเช่าหลายสัญญาเพื่อจัดหาเครื่องมือทางการแพทย์ อุปกรณ์ และยานพาหนะสำหรับใช้ในการดำเนินธุรกิจ โดยมีกำหนดชำระค่าเช่าเป็นรายเดือนรวม 36 - 60 งวด และเมื่อครบกำหนดสัญญา บริษัทฯและบริษัทย่อยสามารถใช้สิทธิขอซื้อสินทรัพย์ดังกล่าวได้ในราคาที่กำหนดในสัญญา

12. 	หุ้นกู้แปลงสภาพ

หุ้นกู้แปลงสภาพนี้เป็นหุ้นกู้แปลงสภาพชนิดระบุชื่อผู้ถือประเภทไม่มีประกัน ซึ่งจะครบกำหนดไถ่ถอนในปี 2554 บริษัทฯได้ขายหุ้นกู้แปลงสภาพให้แก่ผู้ลงทุนในต่างประเทศ (ยกเว้นประเทศสหรัฐอเมริกา) ในปี 2549 เป็นจำนวน 124,000 หน่วย ในราคาหน่วยละ 1,000 เหรียญสหรัฐอเมริกา โดยมีอัตราดอกเบี้ยร้อยละ 3.75 ต่อปี หุ้นกู้นี้มีสิทธิในการแปลงสภาพเป็นหุ้นสามัญของบริษัทฯในราคาแปลงสภาพที่กำหนดไว้ครั้งแรกในราคาหุ้นละ 36.30 บาทต่อหุ้นและต่อมาได้เปลี่ยนแปลงราคาแปลงสภาพเป็นราคาหุ้นละ 32.67 บาทต่อหุ้น บริษัทฯมีสิทธิในการไถ่ถอนหุ้นกู้ก่อนวันครบกำหนดได้ในราคาไถ่ถอนซึ่งคำนวณตามเงื่อนไขที่กำหนดไว้ในหนังสือชี้ชวนการเสนอขายหุ้นกู้แปลงสภาพ จนถึงวันที่ 31 มีนาคม 2554 หุ้นกู้แปลงสภาพจำนวน 123,950 หน่วย ได้ถูกแปลงสภาพ            ซื้อคืนหรือถูกไถ่ถอนแล้วและคงเหลือหุ้นกู้แปลงสภาพจำนวน 50 หน่วย ซึ่งคิดเป็นเงินจำนวน 2.16 ล้านบาท จะครบกำหนดไถ่ถอนในวันที่ 12 กรกฎาคม 2554

บริษัทฯมีภาระที่จะต้องปฏิบัติตามหรือข้อจำกัดบางประการตามที่กำหนดไว้ในหนังสือชี้ชวนการเสนอขายหุ้นกู้แปลงสภาพ

13.	หุ้นกู้

เมื่อวันที่ 6 มีนาคม 2551 บริษัทฯได้ออกหุ้นกู้ไม่มีหลักประกัน ชนิดระบุชื่อผู้ถือและไม่ด้อยสิทธิและไม่มีผู้แทนผู้ถือหุ้นกู้ จำนวนรวม 5,000,000 หน่วย ในราคาหน่วยละ 1,000 บาท คิดเป็นมูลค่าทั้งสิ้น 5,000 ล้านบาท โดยแบ่งเป็น 2 ชุด คือ หุ้นกู้ อายุ 3 ปี มูลค่ารวม 3,000 ล้านบาท อัตราดอกเบี้ยร้อยละ 4.11 ต่อปี และ หุ้นกู้ อายุ 5 ปี มูลค่ารวม 2,000 ล้านบาท อัตราดอกเบี้ยร้อยละ 4.84 ต่อปี โดยมีกำหนดชำระดอกเบี้ยทุก 6 เดือน บริษัทฯได้ไถ่ถอนหุ้นกู้ อายุ 3 ปี มูลค่ารวม 3,000 ล้านบาท ใน           ไตรมาส 1 ปี 2554

เมื่อวันที่ 4 มิถุนายน 2552 บริษัทฯได้ออกหุ้นกู้ไม่มีหลักประกัน ชนิดระบุชื่อผู้ถือและไม่ด้อยสิทธิ จำนวนรวม 3,000,000 หน่วย ในราคาหน่วยละ 1,000 บาท คิดเป็นมูลค่าทั้งสิ้น 3,000 ล้านบาท โดยแบ่งเป็น 2 ชุด คือ หุ้นกู้ อายุ 5 ปี มูลค่ารวม 2,000 ล้านบาท อัตราดอกเบี้ยร้อยละ 4.80 ต่อปี และ หุ้นกู้ อายุ 7 ปี มูลค่ารวม 1,000 ล้านบาท อัตราดอกเบี้ยร้อยละ 5.35 ต่อปี โดยมีกำหนดชำระดอกเบี้ยทุก 6 เดือน  จนถึง ณ วันที่ 31 มีนาคม 2554 บริษัทฯได้ซื้อคืนหุ้นกู้ดังกล่าวนี้จำนวน 30,000 หน่วย เป็นจำนวนเงิน 30 ล้านบาท

เมื่อวันที่ 3 มีนาคม 2554 บริษัทฯได้ออกหุ้นกู้ไม่มีหลักประกัน ชนิดระบุชื่อผู้ถือและไม่ด้อยสิทธิและไม่มีผู้แทนผู้ถือหุ้นกู้ จำนวนรวม 2,500,000 หน่วย ในราคาหน่วยละ 1,000 บาท คิดเป็นมูลค่าทั้งสิ้น 2,500 ล้านบาท อายุ 4 ปี อัตราดอกเบี้ยร้อยละ 3.99 ต่อปี โดยมีกำหนดชำระดอกเบี้ยทุก 6 เดือน

เมื่อวันที่ 29 มีนาคม 2554 บริษัทฯได้ออกหุ้นกู้ไม่มีหลักประกัน ชนิดระบุชื่อผู้ถือและไม่ด้อยสิทธิและไม่มีผู้แทนผู้ถือหุ้นกู้ จำนวนรวม 1,000,000 หน่วย ในราคาหน่วยละ 1,000 บาท คิดเป็นมูลค่าทั้งสิ้น 1,000 ล้านบาท อายุ 3 ปี อัตราดอกเบี้ยร้อยละ 3.78 ต่อปี โดยมีกำหนดชำระดอกเบี้ยทุก 6 เดือน

หุ้นกู้มีข้อปฏิบัติบางประการที่บริษัทฯต้องปฏิบัติตาม เช่น การดำรงอัตราส่วนทางการเงิน การจ่ายปันผล การจำหน่ายจ่ายโอนทรัพย์สิน เป็นต้น

14.	ทุนเรือนหุ้น

เมื่อวันที่ 24 กุมภาพันธ์ 2554 ที่ประชุมวิสามัญผู้ถือหุ้น ครั้งที่ 1/2554 ได้มีมติอนุมัติการลดทุนจดทะเบียนของบริษัทฯ จากทุนจดทะเบียนเดิมจำนวน 1,312,264,222 บาท แบ่งออกเป็นหุ้นสามัญจำนวน 1,312,264,222 หุ้น มูลค่าหุ้นที่ตราไว้หุ้นละ 1 บาท เป็นทุนจดทะเบียนใหม่จำนวน 1,246,194,338 บาท แบ่งออกเป็นหุ้นสามัญจำนวน 1,246,194,338 หุ้น มูลค่าหุ้นที่ตราไว้หุ้นละ 1 บาท

นอกจากนี้ที่ประชุมได้อนุมัติการเพิ่มทุนจดทะเบียนของบริษัทฯ จำนวน 307,197,070 บาท แบ่งออกเป็นหุ้นสามัญจำนวน 307,197,070 หุ้น มูลค่าที่ตราไว้หุ้นละ 1 บาท โดยทุนจดทะเบียนใหม่เป็นจำนวน 1,553,391,408 บาท แบ่งออกเป็นหุ้นสามัญจำนวน 1,553,391,408 หุ้น มูลค่าที่ตราไว้หุ้นละ 1 บาท โดยบริษัทฯได้ดำเนินการเปลี่ยนแปลงทุนจดทะเบียนเรียบร้อยแล้วในไตรมาสที่ 1 ปี 2554

15.	สัญญาเช่าระยะยาว

บริษัทฯ

บริษัทฯได้ทำสัญญาเช่าที่ดินเพื่อก่อสร้างเป็นอาคารจอดรถ มีกำหนดระยะเวลาการเช่า 20 ปีนับตั้งแต่วันที่ 26 กุมภาพันธ์ 2547 ถึงวันที่ 25 กุมภาพันธ์ 2567 กำหนดชำระค่าเช่าสำหรับ 17 เดือนแรก ในอัตราเดือนละ 200,000 บาทและเพิ่มอัตราค่าเช่าตามที่กำหนดไว้ในสัญญา สำหรับ 3 ปีสุดท้าย มีอัตราค่าเช่าเดือนละ 560,000 บาท

บริษัทฯได้ทำสัญญาเช่าที่ดินเพื่อก่อสร้างอาคารรับรองผู้ป่วยนอกของโรงพยาบาล มีกำหนดระยะเวลาการเช่า 30 ปีนับตั้งแต่วันที่ 28 กันยายน 2547 ถึงวันที่ 27 กันยายน 2577 โดยจะเริ่มชำระค่าเช่าครั้งแรกในวันที่ 10 ตุลาคม 2548 ในอัตราเดือนละ 50,000 บาท และเพิ่มอัตราค่าเช่าทุก 3 ปีในอัตราร้อยละ 10 ของค่าเช่ารายเดือนตามอัตราสุดท้ายของแต่ละช่วง 3 ปี

บริษัทฯได้ทำสัญญาเช่าที่ดินเพื่อก่อสร้างเป็นลานจอดรถ มีกำหนดระยะเวลาการเช่า 7 ปี นับตั้งแต่ วันที่ 1 กันยายน 2548 ถึงวันที่ 31 สิงหาคม 2555 กำหนดชำระค่าเช่าเป็นรายเดือน โดยเริ่มชำระครั้งแรกในวันที่  1 กันยายน 2548  ในอัตราเดือนละ 131,000 บาท และตั้งแต่วันที่ 1 กันยายน 2549 เป็นต้นไป ชำระค่าเช่าในอัตราเดือนละ 175,000 บาท

บริษัทฯได้ทำสัญญาเช่าที่ดินแห่งหนึ่งมีกำหนดระยะเวลาการเช่า 30 ปี นับตั้งแต่วันที่ 1 มกราคม 2549 ถึงวันที่ 31 ธันวาคม 2578 กำหนดชำระค่าเช่าเป็นรายเดือน โดยเริ่มชำระครั้งแรกในวันที่ 5 มกราคม 2549 ในอัตราเดือนละ 30,000 บาท และตั้งแต่วันที่ 1 มกราคม 2570 เป็นต้นไป ชำระค่าเช่าในอัตราเดือนละ 100,000 บาท

บริษัทฯได้ทำสัญญาเพื่อก่อสร้างอาคารโรงพยาบาลในที่ดินของราชการ ซึ่งตามสัญญาระบุว่าบริษัทฯต้องยกกรรมสิทธิในอาคารให้หน่วยงานราชการ เมื่อหน่วยงานราชการได้ทำการตรวจรับอาคารข้างต้นเรียบร้อยแล้ว ในปี 2549 บริษัทฯได้ทำสัญญาเช่าที่ดินพร้อมสิ่งปลูกสร้างจากหน่วยงานราชการโดยมีกำหนดระยะเวลาการเช่า 30 ปี นับตั้งแต่วันที่ลงนามในสัญญาเช่า กำหนดชำระค่าเช่าเป็นรายปี โดย 5 ปีแรกจ่ายค่าเช่าในอัตราปีละ 492,676 บาท และเพิ่มอัตราค่าเช่าทุก ๆ 5 ปี และสำหรับ 5 ปีสุดท้ายมีอัตราค่าเช่าปีละ 990,943 บาท

บริษัทฯได้ทำสัญญาเช่าที่ดินแห่งหนึ่งมีกำหนดระยะเวลาการเช่า 30 ปีนับตั้งแต่วันที่ 18 มีนาคม 2554 ถึงวันที่ 17 มีนาคม 2584 กำหนดชำระค่าเช่าเป็นรายเดือน โดยไม่มีค่าเช่าในระยะเวลา 3 เดือนแรก และเริ่มชำระครั้งแรกในวันที่ 1 สิงหาคม 2554 ในอัตราเดือนละ 100,000 บาท และเพิ่มค่าเช่าทุก 3 ปีในอัตราร้อยละ 10 ของค่าเช่ารายเดือนตามอัตราสุดท้ายของแต่ละช่วง 3 ปี

บริษัท สมิติเวช จำกัด (มหาชน)

บริษัทย่อยได้ทำสัญญาเช่าอาคารที่จอดรถกับบริษัทแห่งหนึ่งตามสัญญาลงวันที่ 10 กันยายน 2546 กำหนดระยะเวลาการเช่า  30 ปี ตั้งแต่วันที่ 8 ธันวาคม 2547 รวมเป็นค่าเช่าทั้งสิ้น 155.11 ล้านบาท และบริษัทย่อยตกลงชำระค่าเช่าล่วงหน้าแล้วเป็นจำนวน 38.78 ล้านบาท ตามระยะเวลาที่กำหนดค่าเช่า ส่วนที่เหลือจ่ายชำระเป็นรายเดือน นอกจากนี้บริษัทย่อยได้ทำสัญญาบริการกับบริษัทเดียวกันในการให้บริการในอาคารจอดรถดังกล่าวเป็นระยะเวลา 30 ปี เป็นจำนวนเงินรวม 103.41 ล้านบาท

บริษัท บีเอ็นเอช เมดิเคิล เซ็นเตอร์ จำกัด

บริษัทย่อยได้ทำสัญญาเช่าที่ดินกับสมาคมแห่งหนึ่งซึ่งเป็นผู้ถือหุ้นรายหนึ่ง เพื่อใช้ในการก่อสร้างโรงพยาบาลเป็นระยะเวลา 30 ปี เริ่มตั้งแต่ 1 กันยายน 2536 และอาจต่ออายุสัญญาได้

16.	ภาระผูกพันและหนี้สินที่อาจเกิดขึ้น

ภาระผูกพันและหนี้สินที่อาจเกิดขึ้น ณ วันที่ 31 มีนาคม 2554 ประกอบด้วย

17.	การเสนอข้อมูลทางการเงินจำแนกตามส่วนงาน

บริษัทฯและบริษัทย่อยดำเนินกิจการหลักในส่วนงานเดียวคือการประกอบกิจการโรงพยาบาล โดยมีส่วนงานทางภูมิศาสตร์หลักในประเทศไทย ดังนั้น รายได้ กำไร และสินทรัพย์โดยส่วนใหญ่ตามที่แสดงไว้ในงบการเงินจึงเกี่ยวข้องกับส่วนงานธุรกิจและส่วนงานทางภูมิศาสตร์ตามที่กล่าวได้

18.	เครื่องมือทางการเงิน

18.1	สัญญาแลกเปลี่ยนอัตราดอกเบี้ย (Interest rate swap contract)

สัญญาแลกเปลี่ยนอัตราดอกเบี้ยเป็นสัญญาที่ช่วยในการบริหารความเสี่ยงที่เกิดจากการผันผวนของอัตราดอกเบี้ย

เมื่อวันที่ 15 กันยายน พ.ศ. 2551 บริษัทฯได้ทำสัญญาแลกเปลี่ยนอัตราดอกเบี้ยกับสถาบันการเงินแห่งหนึ่ง มีกำหนดระยะเวลา 5 ปี โดยเปลี่ยนจากอัตราดอกเบี้ยลอยตัวตามอัตราดอกเบี้ยเงินฝากประจำบวกอัตราคงที่ต่อปีเป็นอัตราดอกเบี้ยคงที่ต่อปี ของยอดคงเหลือเงินกู้ยืมระยะยาวจากสถาบันการเงิน

มูลค่ายุติธรรมสุทธิ

มูลค่ายุติธรรมสุทธิของสัญญาแลกเปลี่ยนอัตราดอกเบี้ย ณ วันที่ในงบแสดงฐานะการเงิน มีดังนี้

(หน่วย: ล้านบาท)

มูลค่ายุติธรรมของสัญญาแลกเปลี่ยนอัตราดอกเบี้ยคำนวณโดยใช้อัตราที่กำหนดโดยสถาบันการเงินเสมือนว่าได้ยกเลิกสัญญานั้น ณ วันที่ในงบแสดงฐานะการเงิน

18.2	สัญญาซื้อขายเงินตราต่างประเทศล่วงหน้า

ณ วันที่ 31 มีนาคม 2554 บริษัทฯมีสัญญาซื้อขายเงินตราต่างประเทศล่วงหน้าคงเหลือดังนี้

19.	เหตุการณ์ภายหลังวันที่ในงบการเงิน

19.1	การเข้าร่วมกิจการกับบริษัท เฮลท์ เน็ตเวิร์ค จำกัด (มหาชน)

บริษัทฯได้ดำเนินการเข้าซื้อและรับโอนกิจการทั้งหมด (Entire Business Transfer) ของ บริษัท เฮลท์เน็ตเวิร์ค จำกัด (มหาชน) (“เฮลท์ เน็ตเวิร์ค”) เรียบร้อยแล้ว เมื่อวันที่ 1 เมษายน 2554 โดยบริษัทฯ ชำระค่าตอบแทนให้กับบุคคลที่เกี่ยวข้องดังนี้

1.	บริษัทฯออกหุ้นสามัญเพิ่มทุนเป็นจำนวน 230,870,405 หุ้น และ

2.	ชำระเป็นเงินสดจำนวนประมาณ 680.1 ล้านบาท และ

3.	รับโอนหนี้เงินกู้ยืมและดอกเบี้ยค้างจ่ายจากเฮลท์ เน็ตเวิร์ค ซึ่งค้างชำระบริษัท เปาโลเมดิค จำกัด จำนวนรวม 379.4 ล้านบาท

นอกจากนี้ บริษัทฯ ได้ออกและจำหน่ายหุ้นสามัญเพิ่มทุนเป็นจำนวน 4,127,864 หุ้น มูลค่าที่ตราไว้หุ้นละ 1 บาท ในราคาหุ้นละ 37.75 บาท รวมเป็นจำนวนเงิน 156 ล้านบาท ให้แก่กลุ่มผู้ถือหุ้นรายใหญ่ของ เฮลท์ เน็ตเวิร์ค

โดยภายหลังการซื้อและรับโอนกิจการทั้งหมดดังกล่าว บริษัทฯได้เข้าเป็นผู้ถือหุ้นของบริษัท ประสิทธิ์พัฒนา จำกัด (มหาชน) บริษัท เปาโลเมดิค จำกัด บริษัท เปาโล สมุทรปราการ จำกัด บริษัทการแพทย์สยาม จำกัด และ บริษัท ศูนย์การแพทย์ไทย จำกัด (มหาชน)

19.2	การยื่นคำเสนอซื้อหลักทรัพย์ของบริษัท ประสิทธิ์พัฒนา จำกัด (มหาชน)

เมื่อวันที่ 7 เมษายน 2554 บริษัทฯได้ยื่นคำเสนอซื้อหลักทรัพย์ของบริษัท ประสิทธิ์พัฒนา จำกัด (มหาชน) และเสนอค่าตอบแทนให้กับผู้ถือหุ้นของกิจการ เป็น 2 ทางเลือก คือ

1.	เงินสดที่ราคา 3.71 บาทต่อหุ้น

2.	หุ้นสามัญเพิ่มทุนของบริษัทฯในอัตรา 10.1706 หุ้นของ บริษัท ประสิทธิ์พัฒนา จำกัด (มหาชน) ต่อ 1 หุ้นของบริษัทฯ หรือคิดเป็นราคา 37.75 บาทต่อหุ้น

ทั้งนี้ คำเสนอซื้อดังกล่าวมีกำหนดระยะเวลารับซื้อตั้งแต่วันที่ 8 เมษายน 2554 ถึงวันที่ 23 พฤษภาคม 2554

20.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยกรรมการผู้รับมอบอำนาจของบริษัทฯเมื่อวันที่             13 พฤษภาคม 2554

| มาตรฐานการบัญชี | มาตรฐานการบัญชี |

| ฉบับที่ 1 (ปรับปรุง 2552) | การนำเสนองบการเงิน |

| ฉบับที่ 2 (ปรับปรุง 2552) | สินค้าคงเหลือ |

| ฉบับที่ 7 (ปรับปรุง 2552) | งบกระแสเงินสด |

| ฉบับที่ 8 (ปรับปรุง 2552) | นโยบายการบัญชี การเปลี่ยนแปลงประมาณการทางบัญชี และข้อผิดพลาด |

| ฉบับที่ 10 (ปรับปรุง 2552) | เหตุการณ์ภายหลังรอบระยะเวลารายงาน |

| ฉบับที่ 11 (ปรับปรุง 2552) | สัญญาก่อสร้าง |

| ฉบับที่ 16 (ปรับปรุง 2552) | ที่ดิน อาคาร และอุปกรณ์ |

| ฉบับที่ 17 (ปรับปรุง 2552) | สัญญาเช่า |

| ฉบับที่ 18 (ปรับปรุง 2552) | รายได้ |

| ฉบับที่ 19 | ผลประโยชน์ของพนักงาน |

| ฉบับที่ 23 (ปรับปรุง 2552) | ต้นทุนการกู้ยืม |

| ฉบับที่ 24 (ปรับปรุง 2552) | การเปิดเผยข้อมูลเกี่ยวกับบุคคลหรือกิจการที่เกี่ยวข้องกัน |

| ฉบับที่ 26 | การบัญชีและการรายงานโครงการผลประโยชน์เมื่อออกจากงาน |

| ฉบับที่ 27 (ปรับปรุง 2552) | งบการเงินรวมและงบการเงินเฉพาะกิจการ |

| ฉบับที่ 28 (ปรับปรุง 2552) | เงินลงทุนในบริษัทร่วม |

| ฉบับที่ 29 | การรายงานทางการเงินในสภาพเศรษฐกิจที่เงินเฟ้อรุนแรง |

| ฉบับที่ 31 (ปรับปรุง 2552) | ส่วนได้เสียในการร่วมค้า |

| ฉบับที่ 33 (ปรับปรุง 2552) | กำไรต่อหุ้น |

| ฉบับที่ 34 (ปรับปรุง 2552) | งบการเงินระหว่างกาล |

| ฉบับที่ 36 (ปรับปรุง 2552) | การด้อยค่าของสินทรัพย์ |

| ฉบับที่ 37 (ปรับปรุง 2552) | ประมาณการหนี้สิน หนี้สินที่อาจเกิดขึ้น และสินทรัพย์ที่อาจเกิดขึ้น |

| ฉบับที่ 38 (ปรับปรุง 2552) | สินทรัพย์ไม่มีตัวตน |

| ฉบับที่ 40 (ปรับปรุง 2552) | อสังหาริมทรัพย์เพื่อการลงทุน |

| มาตรฐานการรายงานทางการเงิน | มาตรฐานการรายงานทางการเงิน |

| ฉบับที่ 2 | การจ่ายโดยใช้หุ้นเป็นเกณฑ์ |

| ฉบับที่ 3 (ปรับปรุง 2552) | การรวมธุรกิจ |

| ฉบับที่ 5 (ปรับปรุง 2552) | สินทรัพย์ไม่หมุนเวียนที่ถือไว้เพื่อขายและการดำเนินงานที่ยกเลิก |

| ฉบับที่ 6 | การสำรวจและประเมินค่าแหล่งทรัพยากรแร่ |



| การตีความมาตรฐานการรายงานทางการเงิน | การตีความมาตรฐานการรายงานทางการเงิน |

| ฉบับที่ 15 | สัญญาการก่อสร้างอสังหาริมทรัพย์ |

| การตีความมาตรฐานการบัญชี | การตีความมาตรฐานการบัญชี |

| ฉบับที่ 31 | รายได้ - รายการแลกเปลี่ยนเกี่ยวกับบริการโฆษณา |



| การตีความมาตรฐานการบัญชี | การตีความมาตรฐานการบัญชี |

| ฉบับที่ 10 | ความช่วยเหลือจากรัฐบาล - กรณีที่ไม่มีความเกี่ยวข้องอย่างเฉพาะเจาะจงกับกิจกรรมดำเนินงาน |

| ฉบับที่ 21 | ภาษีเงินได้ - การได้รับประโยชน์จากสินทรัพย์ที่ไม่ได้คิดค่าเสื่อมราคาที่ตีราคาใหม่ |

| ฉบับที่ 25 | ภาษีเงินได้ - การเปลี่ยนแปลงสถานภาพทางภาษีของกิจการหรือของผู้ถือหุ้น |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2554 | 31 ธันวาคม 2553 | 31 มีนาคม 2554 | 31 ธันวาคม 2553 |

| กิจการที่เกี่ยวข้องกัน |  |  |  |  |

| ไม่เกิน 3 เดือน | 964 | 2,233 | 8,071 | 9,283 |

| 3 ถึง 6 เดือน | 6 | - | 2,016 | - |

| 6 ถึง 12 เดือน | - | - | 19 | - |

| มากกว่า 12 เดือน | - | - | 2 | - |

| รวมลูกหนี้การค้า - กิจการที่เกี่ยวข้องกัน | 970 | 2,233 | 10,108 | 9,283 |

|  |  |  |  |  |

| กิจการที่ไม่เกี่ยวข้องกัน |  |  |  |  |

| ไม่เกิน 3 เดือน | 1,912,083 | 1,579,726 | 488,388 | 409,029 |

| 3 ถึง 6 เดือน | 250,430 | 232,699 | 90,073 | 66,303 |

| 6 ถึง 12 เดือน | 115,840 | 109,659 | 44,993 | 42,951 |

| มากกว่า 12 เดือนขึ้นไป | 175,362 | 162,109 | 89,133 | 82,249 |

| รวมลูกหนี้การค้า - กิจการที่ไม่เกี่ยวข้องกัน | 2,453,715 | 2,084,193 | 712,587 | 600,532 |

| หัก: ค่าเผื่อหนี้สงสัยจะสูญ | (205,032) | (193,569) | (98,686) | (94,743) |

| รวมลูกหนี้การค้า - กิจการที่ไม่เกี่ยวข้องกัน -สุทธิ | 2,248,683 | 1,890,624 | 613,901 | 505,789 |

| รวมลูกหนี้การค้า - สุทธิ | 2,249,653 | 1,892,857 | 624,009 | 515,072 |



| รายการ | นโยบายการกำหนดราคาและการกู้ยืม |

| รายได้ค่ารักษาพยาบาลและวิเคราะห์แลป | ราคาที่คิดกับลูกค้าทั่วไป |

| รายได้และค่าใช้จ่ายที่ปรึกษาและบริหารงาน | อัตราตามที่ระบุในสัญญา |

| ค่าเช่ารับและค่าเช่าจ่าย | อัตราตามที่ระบุในสัญญา |

| ดอกเบี้ยเงินให้กู้ยืมและเงินกู้ยืม | อัตราดอกเบี้ยใกล้เคียงกับอัตราดอกเบี้ยธนาคารพาณิชย์ |



|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2554 | 2553 | 2554 | 2553 |

| บริษัทย่อย |  |  |  |  |

| รายได้ค่ารักษาพยาบาลและวิเคราะห์แลป | - | - | 7.6 | 10.0 |

| รายได้ค่าที่ปรึกษาและบริหารงาน | - | - | 60.0 | 53.5 |

| ดอกเบี้ยรับ | - | - | 15.0 | 33.5 |

| เงินปันผลรับ (หมายเหตุ 6) | - | - | 454.1 | 537.8 |

| รายได้อื่น | - | - | 11.2 | 8.4 |

| ต้นทุนบริการ | - | - | 93.5 | 113.0 |

| ค่าใช้จ่ายที่ปรึกษาและบริหารงาน | - | - | 50.4 | 42.6 |

| ค่าใช้จ่ายอื่น | - | - | 37.2 | 18.4 |

| ดอกเบี้ยจ่าย | - | - | 5.3 | 1.8 |

|  |  |  |  |  |

| บริษัทร่วม |  |  |  |  |

| รายได้ค่ารักษาพยาบาลและวิเคราะห์แลป | 0.1 | 0.2 | - | - |

| เงินปันผลรับ (หมายเหตุ 7) | - | - | 5.3 | - |

| รายได้อื่น | 4.7 | 3.4 | - | - |

| ต้นทุนบริการ | 17.3 | 29.2 | 7.1 | 17.2 |

|  |  |  |  |  |

| บุคคลหรือกิจการที่เกี่ยวข้องกัน |  |  |  |  |

| รายได้ค่ารักษาพยาบาลและวิเคราะห์แลป | 1.3 | - | 0.4 | - |

| รายได้อื่น | 2.3 | 1.4 | - | - |

| ต้นทุนบริการ | 1.0 | 3.1 | 0.5 | 2.9 |

| ค่าใช้จ่ายอื่น | 0.6 | 2.1 | 0.1 | 0.9 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม  2554 | 31 ธันวาคม 2553 | 31 มีนาคม  2554 | 31 ธันวาคม 2553 |

| ลูกหนี้การค้า - กิจการที่เกี่ยวข้องกัน |  |  |  |  |

| บริษัทย่อย | - | - | 9,727 | 7,804 |

| บริษัทร่วม | 508 | 117 | 118 | - |

| บริษัทที่เกี่ยวข้องกัน | 462 | 2,116 | 263 | 1,479 |

| รวมลูกหนี้การค้า - กิจการที่เกี่ยวข้องกัน | 970 | 2,233 | 10,108 | 9,283 |

|  |  |  |  |  |

| เงินให้กู้ยืมระยะสั้นแก่กิจการที่เกี่ยวข้องกัน |  |  |  |  |

| บริษัทย่อย | - | - | 123,136 | 103,132 |

| รวมเงินให้กู้ยืมระยะสั้นแก่กิจการที่เกี่ยวข้องกัน | - | - | 123,136 | 103,132 |

|  |  |  |  |  |

| ลูกหนี้อื่น - กิจการที่เกี่ยวข้องกัน |  |  |  |  |

| รายได้ค่าที่ปรึกษาและบริหารงานค้างรับ |  |  |  |  |

| บริษัทย่อย | - | - | 28,803 | 25,118 |

| รวม | - | - | 28,803 | 25,118 |

| อื่นๆ |  |  |  |  |

| บริษัทย่อย | - | - | 18,801 | 12,420 |

| บริษัทร่วม | 3,831 | 13,394 | - | - |

| บริษัทที่เกี่ยวข้องกัน | 10,299 | 5,533 | - | - |

| รวม | 14,130 | 18,927 | 18,801 | 12,420 |

| รวมลูกหนี้อื่น - กิจการที่เกี่ยวข้องกัน | 14,130 | 18,927 | 47,604 | 37,538 |

|  |  |  |  |  |

| เงินปันผลค้างรับ - กิจการที่เกี่ยวข้องกัน |  |  |  |  |

| บริษัทย่อย | - | - | 454,070 | - |

| บริษัทร่วม | 5,250 | - | 5,250 | - |

| รวมเงินปันผลค้างรับ - กิจการที่เกี่ยวข้องกัน | 5,250 | - | 459,320 | - |

|  |  |  |  |  |

| เงินให้กู้ยืมระยะยาวแก่กิจการที่เกี่ยวข้องกัน |  |  |  |  |

| บริษัทย่อย | - | - | 1,142,999 | 1,321,014 |

| รวมเงินให้กู้ยืมระยะยาวแก่กิจการที่เกี่ยวข้องกัน | - | - | 1,142,999 | 1,321,014 |



|  | งบการเงินรวม | งบการเงินรวม | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม  2554 | 31 มีนาคม  2554 | 31 ธันวาคม 2553 | 31 ธันวาคม 2553 | 31 มีนาคม  2554 | 31 มีนาคม  2554 | 31 ธันวาคม 2553 |

| สิทธิการเช่า - กิจการที่เกี่ยวข้องกัน - สุทธิ                              (รวมอยู่ในสินทรัพย์ไม่หมุนเวียนอื่น - สุทธิ) |  |  |  |  |  |  |  |

| บริษัทร่วม | 262,694 | 262,694 | 262,103 | 262,103 | - | - | - |

| กิจการที่เกี่ยวข้องกัน | 90,042 | 90,042 | 91,632 | 91,632 | - | - | - |

| รวมสิทธิการเช่า - กิจการที่เกี่ยวข้องกัน - สุทธิ | 352,736 | 352,736 | 353,735 | 353,735 | - | - | - |

|  |  |  |  |  |  |  |  |

| เงินมัดจำ - กิจการที่เกี่ยวข้อง                                  (รวมอยู่ในสินทรัพย์ไม่หมุนเวียนอื่น - สุทธิ) |  |  |  |  |  |  |  |

| บริษัทย่อย | - | - | - | - | 122 | 122 | 122 |

| บริษัทร่วม | 2,700 | 2,700 | 2,700 | 2,700 | 2,700 | 2,700 | 2,700 |

| รวมเงินมัดจำ - กิจการที่เกี่ยวข้องกัน | 2,700 | 2,700 | 2,700 | 2,700 | 2,822 | 2,822 | 2,822 |

|  |  |  |  |  |  |  |  |

| เงินกู้ยืมระยะสั้นจากกิจการที่เกี่ยวข้องกัน |  |  |  |  |  |  |  |

| บริษัทย่อย | - | - | - | - | 1,551,103 | 1,551,103 | 639,601 |

| รวมเงินกู้ยืมระยะสั้นจากกิจการที่เกี่ยวข้องกัน | - | - | - | - | 1,551,103 | 1,551,103 | 639,601 |

|  |  |  |  |  |  |  |  |

| เจ้าหนี้การค้า - กิจการที่เกี่ยวข้องกัน |  |  |  |  |  |  |  |

| บริษัทย่อย | - | - | - | 38,497 | 38,497 | 45,691 | 45,691 |

| บริษัทร่วม | 64,178 | 76,723 | 76,723 | 53,199 | 53,199 | 65,020 | 65,020 |

| บริษัทที่เกี่ยวข้องกัน | 446 | 290 | 290 | - | - | 285 | 285 |

| รวมเจ้าหนี้การค้า - กิจการที่เกี่ยวข้องกัน | 64,624 | 77,013 | 77,013 | 91,696 | 91,696 | 110,996 | 110,996 |

|  |  |  |  |  |  |  |  |

| เจ้าหนี้อื่น - กิจการที่เกี่ยวข้องกัน |  |  |  |  |  |  |  |

| บริษัทย่อย | - | - | - | 50,315 | 50,315 | 24,690 | 24,690 |

| บริษัทร่วม | 566 | 1,967 | 1,967 | - | - | 113 | 113 |

| บริษัทที่เกี่ยวข้องกัน | 2,690 | 3,131 | 3,131 | 69 | 69 | 65 | 65 |

| รวมเจ้าหนี้อื่น - กิจการที่เกี่ยวข้องกัน | 3,256 | 5,098 | 5,098 | 50,384 | 50,384 | 24,868 | 24,868 |

|  |  |  |  |  |  |  |  |

| เงินมัดจำรับ - กิจการที่เกี่ยวข้องกัน (รวมอยู่ในหนี้สินไม่หมุนเวียนอื่น) |  |  |  |  |  |  |  |

| บริษัทย่อย | - | - | - | 2,045 | 2,045 | 2,045 | 2,045 |

| บริษัทร่วม | 113 | 113 | 113 | 113 | 113 | 113 | 113 |

| รวมเงินมัดจำรับ - กิจการที่เกี่ยวข้องกัน | 113 | 113 | 113 | 2,158 | 2,158 | 2,158 | 2,158 |



|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | 31 ธันวาคม2553 | เพิ่มขึ้น | ลดลง | 31 มีนาคม 2554 |

| เงินให้กู้ยืมระยะสั้นแก่กิจการที่เกี่ยวข้องกัน |  |  |  |  |

| บริษัทย่อย | 103,132 | 123,136 | (103,132) | 123,136 |

| รวมเงินให้กู้ยืมระยะสั้นแก่กิจการที่เกี่ยวข้องกัน | 103,132 | 123,136 | (103,132) | 123,136 |

|  |  |  |  |  |

| เงินให้กู้ยืมระยะยาวแก่กิจการที่เกี่ยวข้องกัน |  |  |  |  |

| บริษัทย่อย | 1,321,014 | 2,253 | (180,268) | 1,142,999 |

| รวมเงินให้กู้ยืมระยะยาวแก่กิจการที่เกี่ยวข้องกัน | 1,321,014 | 2,253 | (180,268) | 1,142,999 |

|  |  |  |  |  |

| เงินกู้ยืมระยะสั้นจากกิจการที่เกี่ยวข้องกัน |  |  |  |  |

| บริษัทย่อย | 639,601 | 1,551,103 | (639,601) | 1,551,103 |

| รวมเงินกู้ยืมระยะสั้นจากกิจการที่เกี่ยวข้องกัน | 639,601 | 1,551,103 | (639,601) | 1,551,103 |



|  |  |  |  |  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

| ชื่อบริษัท | ประเภทธุรกิจ | ทุนชำระแล้ว | อัตราร้อยละ                                      ของการถือหุ้น | อัตราร้อยละ                                      ของการถือหุ้น | เงินลงทุน (วิธีราคาทุน) | เงินลงทุน (วิธีราคาทุน) | เงินปันผลรับระหว่างงวดสามเดือนสิ้นสุดวันที่ | เงินปันผลรับระหว่างงวดสามเดือนสิ้นสุดวันที่ |

|  |  |  | 31               มีนาคม 2554 | 31  ธันวาคม2553 | 31               มีนาคม  2554 | 31           ธันวาคม2553 | 31               มีนาคม  2554 | 31               มีนาคม          2553 |

| บริษัท สมิติเวช จำกัด (มหาชน) | โรงพยาบาล | 1,000 ล้านบาท | 95.76 | 95.76 | 1,639,071 | 1,639,071 | - | 191,527 |

| บริษัท โรงพยาบาลกรุงเทพหาดใหญ่ จำกัด | โรงพยาบาล | 500 ล้านบาท | 98.78 | 98.78 | 574,373 | 574,373 | 34,573 | 59,249 |

| บริษัท โรงพยาบาลกรุงเทพภูเก็ต จำกัด | โรงพยาบาล | 500 ล้านบาท | 99.67 | 99.67 | 609,995 | 609,995 | 79,739 | - |

| บริษัท บีเอ็นเอช เมดิเคิล เซ็นเตอร์ จำกัด | โรงพยาบาล | 586 ล้านบาท | 91.48 | 91.42 | 602,633 | 602,235 | 67,021 | 66,980 |

| บริษัท โรงพยาบาลกรุงเทพพระประแดง จำกัด | โรงพยาบาล | 105 ล้านบาท | 79.00 | 79.00 | 96,775 | 96,775 | - | - |

| บริษัท โรงพยาบาลกรุงเทพ พัทยา จำกัด | โรงพยาบาล | 280 ล้านบาท | 97.22 | 97.22 | 708,196 | 708,196 | - | 27,218 |

| บริษัท โรงพยาบาลกรุงเทพระยอง จำกัด | โรงพยาบาล | 400 ล้านบาท | 100.00 | 100.00 | 415,020 | 415,020 | 80,000 | 40,000 |

| บริษัท โรงพยาบาลกรุงเทพสมุย จำกัด | โรงพยาบาล | 150 ล้านบาท | 100.00 | 100.00 | 150,000 | 150,000 | 45,000 | 60,000 |

| บริษัท โรงพยาบาลกรุงเทพตราด จำกัด | โรงพยาบาล | 250 ล้านบาท | 99.76 | 99.76 | 245,889 | 245,889 | 19,951 | - |

| บริษัท วัฒนเวช จำกัด | โรงพยาบาล | 180 ล้านบาท | 99.69 | 99.67 | 450,643 | 450,534 | 89,725 | 53,824 |

| บริษัท โรงพยาบาลกรุงเทพ ราชสีมา จำกัด | โรงพยาบาล | 300 ล้านบาท | 89.71 | 89.53 | 917,116 | 915,246 | - | - |

| บริษัท เนชั่นแนลเฮลท์แคร์ ซิสเท็มส์ จำกัด | เซ็นทรัลแลป | 75 ล้านบาท | 74.02 | 74.02 | 56,768 | 56,768 | 33,311 | 33,311 |

| บริษัท ไบโอ โมเลกุลลาร์ แลบบอราทอรี่ส์ (ประเทศไทย) จำกัด | เซ็นทรัลแลป | 10 ล้านบาท | 95.00 | 95.00 | 9,502 | 9,502 | 4,750 | 5,700 |

| Angkor Pisith Co., Ltd. | โรงพยาบาล | 10 ล้านเหรียญสหรัฐฯ | 80.00 | 80.00 | 287,840 | 287,840 | - | - |

| Phnom Penh Medical Services Co., Ltd. | โรงพยาบาล | 10 ล้านเหรียญสหรัฐฯ | 100.00 | 100.00 | 338,323 | 338,323 | - | - |

| Royal Rattanak Medical Services Co.,Ltd | โรงพยาบาล | 26,000 ล้านเรียล | 70.00 | 70.00 | 154,063 | 154,063 | - | - |



|  |  |  |  |  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

| ชื่อบริษัท | ประเภทธุรกิจ | ทุนชำระแล้ว | อัตราร้อยละ           ของการถือหุ้น | อัตราร้อยละ           ของการถือหุ้น | เงินลงทุน (วิธีราคาทุน) | เงินลงทุน (วิธีราคาทุน) | เงินปันผลรับระหว่างงวดสามเดือนสิ้นสุดวันที่ | เงินปันผลรับระหว่างงวดสามเดือนสิ้นสุดวันที่ |

|  |  |  | 31               มีนาคม 2554 | 31  ธันวาคม2553 | 31               มีนาคม  2554 | 31          ธันวาคม2553 | 31               มีนาคม  2554 | 31               มีนาคม              2553 |

| B.D.M.S. International Medical Services Co., Ltd. | โรงพยาบาล | 9,200 	ล้านเรียล | 100.00 | 100.00 | 94,208 | 94,208 | - | - |

| บริษัท เอเชีย อินเตอร์เนชั่นแนล เฮลธ์แคร์ จำกัด | การลงทุน | 35 	ล้านบาท | 100.00 | 100.00 | 35,000 | 35,000 | - | - |

| บริษัท โรงพยาบาลกรุงเทพหัวหิน จำกัด | อยู่ระหว่างการชำระบัญชี | 260 	ล้านบาท | 100.00 | 100.00 | 20,000 | 260,000 | - | - |

| บริษัท เพชรบุรีตัดใหม่การแพทย์ จำกัด | โรงพยาบาล | 1 	ล้านบาท | 100.00 | 100.00 | 999 | 999 | - | - |

| บริษัท กรุงเทพประกันสุขภาพ จำกัด | ประกันสุขภาพ | 105 	ล้านบาท | 99.94 | 99.94 | 47,027 | 47,027 | - | - |

| บริษัท รอยัลบางกอก  เฮ็ลธ์แคร์ จำกัด | บริหารจัดการ | 736 	ล้านบาท | 100.00 | 100.00 | 736,000 | 736,000 | - | - |

| บริษัท กรีนไลน์ ซินเนอร์จี้ จำกัด | บริการด้านเทคโนโลยีและสารสนเทศ | 200 	ล้านบาท | 100.00 | 100.00 | 200,000 | 200,000 | - | - |

| บริษัท โรงพยาบาลกรุงเทพเขาใหญ่ จำกัด | โรงพยาบาล | 70 	ล้านบาท | 100.00 | 100.00 | 70,000 | 70,000 | - | - |

| บริษัท บีดีเอ็มเอส เทรนนิ่ง จำกัด | บริการจัดฝึกอบรม | 1 	ล้านบาท | 100.00 | 100.00 | 1,000 | 1,000 | - | - |

| รวมเงินลงทุนในบริษัทย่อย |  |  |  |  | 8,460,441 | 8,698,064 | 454,070 | 537,809 |

| หัก: ค่าเผื่อการด้อยค่าของเงินลงทุน |  |  |  |  | (20,000) | (20,000) |  |  |

| รวมเงินลงทุนในบริษัทย่อย - สุทธิ |  |  |  |  | 8,440,441 | 8,678,064 |  |  |



| ชื่อบริษัท | ประเภทธุรกิจ | ทุนชำระแล้ว | อัตราร้อยละ          ของการถือหุ้น | อัตราร้อยละ          ของการถือหุ้น | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  |  |  |  |  | วิธีส่วนได้เสีย | วิธีส่วนได้เสีย | วิธีราคาทุน | วิธีราคาทุน |

|  |  |  | 31 มีนาคม 2554 | 31 ธันวาคม2553 | 31              มีนาคม 2554 | 31               ธันวาคม2553 | 31    มีนาคม 2554 | 31    ธันวาคม 2553 |

| บริษัทร่วมที่ถือหุ้นโดยบริษัทฯ |  |  |  |  |  |  |  |  |

| บริษัท สหแพทย์เภสัช จำกัด | ผลิตและจำหน่ายยา | 21.4 ล้านบาท | 49.00 | 49.00 | 124,641 | 126,578 | 52,500 | 52,500 |

| บริษัท คูล แอนด์ จอย จำกัด | ผู้ผลิตรายการ 	โทรทัศน์และวิทยุ | 5 ล้านบาท | 30.00 | 30.00 | 1,069 | 1,069 | 1,500 | 1,500 |

| S.R. Property Investment Co., Ltd. | อสังหาริมทรัพย์ | 20 ล้านเรียล | 49.00 | 49.00 | 1,509 | 1,419 | 101 | 101 |

| Siem Reap Land Investment Co., Ltd. | อสังหาริมทรัพย์ | 20 ล้านเรียล | 49.00 | 49.00 | 1,236 | 1,156 | 101 | 101 |

| Phnom Penh First Property Co., Ltd. | อสังหาริมทรัพย์ | 20 ล้านเรียล | 49.00 | 49.00 | 2,317 | 2,135 | 88 | 88 |

| บริษัท กรุงเทพเฮลิคอปเตอร์ เซอร์วิสเซส จำกัด | บริการ | 100 ล้านบาท | 49.00 | 49.00 | 39,210 | 40,962 | 50,859 | 50,859 |

| บริษัท โรงพยาบาลรามคำแหง จำกัด (มหาชน) | โรงพยาบาล | 120 ล้านบาท | 38.24 | 38.24 | 2,188,524 | 1,989,406 | 1,459,800 | 1,459,800 |

| บริษัท โรงพยาบาลกรุงธน จำกัด (มหาชน) | โรงพยาบาล | 150 ล้านบาท | 20.01 | 20.01 | 101,236 | 102,360 | 101,072 | 101,072 |

| รวมเงินลงทุนในบริษัทร่วมที่ถือหุ้นโดยบริษัทฯ |  |  |  |  | 2,459,742 | 2,265,085 | 1,666,021 | 1,666,021 |

| บริษัทร่วมที่ถือหุ้นโดยบริษัทย่อย |  |  |  |  |  |  |  |  |

| บริษัท โซเด็กซ์โซ่ ซัพพอร์ท เซอร์วิส (ประเทศไทย) จำกัด | บริหารการจัดการ | 5 ล้านบาท | 26.00 | 26.00 | 6,551 | 5,910 |  |  |

| Al Ghaith Bangkok Dusit Management Services LLC. | บริหารการจัดการ | 0.15 ล้านเหรียญสหรัฐอาหรับดีแรห์ม | 30.00 | 30.00 | 393 | 393 |  |  |

| รวมเงินลงทุนในบริษัทร่วมของบริษัทย่อย |  |  |  |  | 6,944 | 6,303 |  |  |

| รวมเงินลงทุนในบริษัทร่วมในงบการเงินรวม | รวมเงินลงทุนในบริษัทร่วมในงบการเงินรวม |  |  |  | 2,466,686 | 2,271,388 |  |  |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

| ชื่อบริษัท | ส่วนแบ่งกำไร(ขาดทุน)จาก เงินลงทุนในบริษัทร่วม | ส่วนแบ่งกำไร(ขาดทุน)จาก เงินลงทุนในบริษัทร่วม | เงินปันผลรับระหว่างงวดสามเดือนสิ้นสุดวันที่ | เงินปันผลรับระหว่างงวดสามเดือนสิ้นสุดวันที่ |

|  | 31 มีนาคม      2554 | 31 มีนาคม      2553 | 31 มีนาคม      2554 | 31 มีนาคม      2553 |

| บริษัทร่วมที่ถือหุ้นโดยบริษัทฯ |  |  |  |  |

| บริษัท สหแพทย์เภสัช จำกัด | 3,312 | 2,432 | 5,250 | - |

| บริษัท คูล แอนด์ จอย จำกัด | - | - | - | - |

| S.R. Property Investment Co., Ltd. | 83 | 89 | - | - |

| Siem Reap Land Investment Co., Ltd. | 75 | 80 | - | - |

| Phnom Penh First Property Co., Ltd. | 173 | 123 | - | - |

| บริษัท กรุงเทพเฮลิคอปเตอร์ เซอร์วิสเซส จำกัด | (1,752) | 847 | - | - |

| บริษัท โรงพยาบาลรามคำแหง จำกัด (มหาชน) | 81,737 | 59,695 | - | - |

| บริษัท โรงพยาบาลกรุงธน จำกัด (มหาชน) | (1,124) | - | - | - |

| บริษัทร่วมที่ถือหุ้นโดยบริษัทย่อย |  |  |  |  |

| บริษัท โซเด็กซ์โซ่ ซัพพอร์ท เซอร์วิส (ประเทศไทย) จำกัด | 640 | 940 | - | - |

| Al Ghaith Bangkok Dusit Management Services LLC. | - | - | - | - |

| รวม | 83,144 | 64,206 | 5,250 | - |



| ชื่อบริษัท | ประเภทธุรกิจ | ประเภทธุรกิจ | ทุนชำระแล้ว             (ล้านบาท) | อัตรา       ร้อยละของการถือหุ้น | เงินลงทุน (ราคาทุน) | เงินลงทุน (ราคาทุน) |

|  |  |  |  |  | 31 มีนาคม      2554 | 31 ธันวาคม 2553 |

| เงินลงทุนโดยบริษัทฯ |  |  |  |  |  |  |

| หลักทรัพย์เผื่อขาย เงินลงทุนในหลักทรัพย์จดทะเบียน | หลักทรัพย์เผื่อขาย เงินลงทุนในหลักทรัพย์จดทะเบียน | หลักทรัพย์เผื่อขาย เงินลงทุนในหลักทรัพย์จดทะเบียน |  |  |  |  |

| ธนาคารทหารไทย จำกัด (มหาชน) | ธนาคาร | ธนาคาร | 415,367 | - | 1,770 | 1,770 |

| บริษัท โรงพยาบาล เอกชล จำกัด (มหาชน) | โรงพยาบาล | โรงพยาบาล | 125 | 0.20 | 350 | 350 |

| บริษัท โรงพยาบาลบำรุงราษฎร์ จำกัด (มหาชน) | โรงพยาบาล | โรงพยาบาล | 730 | 14.22 | 3,455,836 | - |

|  |  |  |  |  | 3,457,956 | 2,120 |

| หัก: ส่วนเกิน(ต่ำกว่า)ทุนจากการวัดมูลค่า            เงินลงทุนในหลักทรัพย์เผื่อขาย |  |  |  |  | 489,534 | (179) |

| เงินลงทุนในหลักทรัพย์จดทะเบียน - สุทธิ | เงินลงทุนในหลักทรัพย์จดทะเบียน - สุทธิ |  |  |  | 3,947,490 | 1,941 |

|  |  |  |  |  |  |  |

| เงินลงทุนในบริษัทที่เกี่ยวข้องกัน |  |  |  |  |  |  |

| บริษัท การบินกรุงเทพ จำกัด | สายการบิน | สายการบิน | 1,200 | 1.20 | 36,000 | 36,000 |

| บริษัท เอ๊กซ์เรย์ คอมพิวเตอร์ อุรุพงษ์ จำกัด | วินิจฉัยโรคด้วยเครื่องเอกซ์เรย์ | วินิจฉัยโรคด้วยเครื่องเอกซ์เรย์ | 100 | 4.52 | 4,520 | 4,520 |

| เงินลงทุนในบริษัทที่เกี่ยวข้องกัน |  |  |  |  | 40,520 | 40,520 |



| ชื่อบริษัท | ประเภทธุรกิจ | ทุนชำระแล้ว             (ล้านบาท) | อัตรา       ร้อยละของการถือหุ้น | เงินลงทุน (ราคาทุน) | เงินลงทุน (ราคาทุน) |

|  |  |  |  | 31 มีนาคม      2554 | 31 ธันวาคม 2553 |

| เงินลงทุนในบริษัทอื่น |  |  |  |  |  |

| บริษัท อุดรพัฒนา (1994) จำกัด | โรงพยาบาล | 300 | 10.00 | 31,650 | 31,650 |

| บริษัท ศูนย์คอมพิวเตอร์ จำกัด |  | - | - | 25 | 25 |

| บริษัท เครือพญาไทเอ๊กซ์เรย์ จำกัด | ให้เช่าเครื่องมือแพทย์ | 130 | - | 3 | 3 |

| บริษัท วินสโตร์ จำกัด | ขายส่ง-ปลีกสินค้าอุปโภคบริโภค | 142 | 0.36 | 226 | 226 |

| บริษัท ไทยจัดการลองสเตย์ จำกัด | ธุรกิจนำเที่ยว | 100 | 2.12 | 531 | 531 |

| บริษัท ประสิทธิ์พัฒนา จำกัด (มหาชน) | ลงทุนในธุรกิจพยาบาล | 2,341 | 19.47 | 1,072,480 | 1,072,480 |

| บริษัท ซูพีเรียไบโอเทค โฮลดิ้ง จำกัด | การลงทุน | 44 | 9.09 | 5,000 | 5,000 |

|  |  |  |  | 1,109,915 | 1,109,915 |

| หัก: ค่าเผื่อการด้อยค่าของเงินลงทุน |  |  |  | (12,587) | (12,587) |

| เงินลงทุนในบริษัทอื่น - สุทธิ |  |  |  | 1,097,328 | 1,097,328 |

|  |  |  |  |  |  |

| เงินลงทุนในตราสารหนี้ |  |  |  |  |  |

| ตั๋วแลกเงิน |  |  |  | - | 500,000 |

| เงินลงทุนในตราสารหนี้ |  |  |  | - | 500,000 |

| รวมเงินลงทุนระยะยาวอื่น - สุทธิในงบการเงินเฉพาะกิจการ | รวมเงินลงทุนระยะยาวอื่น - สุทธิในงบการเงินเฉพาะกิจการ |  |  | 5,085,338 | 1,639,789 |

|  |  |  |  |  |  |

| เงินลงทุนในบริษัทอื่นที่ถือหุ้นโดยบริษัทย่อย | เงินลงทุนในบริษัทอื่นที่ถือหุ้นโดยบริษัทย่อย |  |  |  |  |

| บริษัท ผลิตภัณฑ์ สมุนไพรไทย จำกัด | จำหน่ายยาสมุนไพร | 80 | 0.60 | 290 | 290 |

| เงินลงทุนในบริษัทอื่น |  |  |  | 290 | 290 |

| รวมเงินลงทุนระยะยาวอื่น - สุทธิในงบการเงินรวม | รวมเงินลงทุนระยะยาวอื่น - สุทธิในงบการเงินรวม |  |  | 5,085,628 | 1,640,079 |



|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2554 | 18,858,096 | 5,152,117 |

| ผลสะสมจากการเปลี่ยนแปลงนโยบายการบัญชีเกี่ยวกับอสังหาริมทรัพย์เพื่อการลงทุน | - | (252,966) |

| ซื้อเพิ่มระหว่างงวด - ราคาทุน | 639,842 | 223,769 |

| จำหน่ายและตัดจำหน่ายระหว่างงวด - มูลค่าสุทธิตามบัญชี          ณ วันที่จำหน่ายและตัดจำหน่าย | (1,178) | (120) |

| โอนออกระหว่างงวด | (26,907) | - |

| ค่าเสื่อมราคาสำหรับงวด | (522,315) | (173,880) |

| กลับรายการขาดทุนจากการด้อยค่า | 750 | - |

| ผลต่างจากการแปลงค่างบการเงิน | 4,191 | - |

| มูลค่าสุทธิตามบัญชี ณ วันที่ 31 มีนาคม 2554 | 18,952,479 | 4,948,920 |



|  | งบการเงินรวม | งบการเงินเฉพาะกิจการ |

| ยอดคงเหลือ ณ วันที่ 1 มกราคม 2554 | 2,595,912 | 2,463,900 |

| หัก: จ่ายคืนเงินกู้ | (88,182) | (85,950) |

| ผลต่างจากการแปลงค่างบการเงิน | 599 | - |

| ยอดคงเหลือ ณ วันที่ 31 มีนาคม 2554 | 2,508,329 | 2,377,950 |

| หัก: ส่วนของเงินกู้ยืมระยะยาวจากสถาบันการเงินที่ถึงกำหนดชำระภายในหนึ่งปี | (356,667) | (343,800) |

| เงินกู้ยืมระยะยาวจากสถาบันการเงิน - สุทธิจากส่วนที่ถึงกำหนดชำระภายในหนึ่งปี | 2,151,662 | 2,034,150 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2554 | 31 ธันวาคม    2553 | 31 มีนาคม 2554 | 31 ธันวาคม    2553 |

| หนี้สินตามสัญญาเช่าการเงิน | 162,938 | 165,129 | 586 | 753 |

| หัก: ดอกเบี้ยรอการตัดบัญชี | (14,255) | (13,982) | (27) | (40) |

| รวม | 148,683 | 151,147 | 559 | 713 |

| หัก: ส่วนของหนี้สินตามสัญญาเช่าการเงินที่ถึงกำหนดชำระภายในหนึ่งปี | (71,636) | (76,619) | (559) | (631) |

| หนี้สินตามสัญญาเช่าการเงิน- สุทธิจากส่วนที่ถึงกำหนดชำระภายในหนึ่งปี | 77,047 | 74,528 | - | 82 |



|  | งบการเงินรวม | งบการเงินรวม | งบการเงินรวม |

|  | ไม่เกิน 1 ปี | 1 – 5 ปี | รวม |

| ผลรวมของจำนวนเงินขั้นต่ำที่ต้องจ่ายทั้งสิ้นตามสัญญาเช่าการเงิน | 79.4 | 83.6 | 163.0 |

| ดอกเบี้ยตามสัญญาเช่าการเงินรอการตัดบัญชี | (7.8) | (6.5) | (14.3) |

| มูลค่าปัจจุบันของจำนวนเงินขั้นต่ำที่ต้องจ่ายทั้งสิ้นตามสัญญาเช่าการเงิน | 71.6 | 77.1 | 148.7 |



|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | ไม่เกิน 1 ปี | 1 – 5 ปี | รวม |

| ผลรวมของจำนวนเงินขั้นต่ำที่ต้องจ่ายทั้งสิ้นตามสัญญาเช่าการเงิน | 0.6 | - | 0.6 |

| ดอกเบี้ยตามสัญญาเช่าการเงินรอการตัดบัญชี | - | - | - |

| มูลค่าปัจจุบันของจำนวนเงินขั้นต่ำที่ต้องจ่ายทั้งสิ้นตามสัญญาเช่าการเงิน | 0.6 | - | 0.6 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |  |

|  | งบการเงินรวม | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | ภายใน 1 ปี | 1 ถึง 5 ปี | เกินกว่า 5 ปี | ภายใน 1 ปี | 1 ถึง 5 ปี | เกินกว่า 5 ปี | เกินกว่า 5 ปี |

| ภาระผูกพันตามสัญญา |  |  |  |  |  |  |  |

| -  ตามสัญญาเช่าอาคารและที่ดิน | 72 | 163 | 413 | 11 | 35 | 139 | 139 |

| -  ตามสัญญาเช่าอุปกรณ์สำนักงานและบริการอื่น | 210 | 84 | - | 50 | 2 | - | - |

| -  ตามสัญญาเพื่อจัดหาและซ่อมบำรุงเครื่องมือทางการแพทย์ | 138 | 28 | - | 68 | - | - | - |

| -  ตามสัญญาค่าก่อสร้างและตกแต่งอาคาร | 366 | - | - | 197 | - | - | - |

| -  ตามสัญญาจะซื้อจะขายที่ดิน | - | 60 | 44 | - | - | - | - |

| รวม | 786 | 335 | 457 | 326 | 37 | 139 | 139 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| หนี้สินที่อาจเกิดขึ้นในภายหน้า |  |  |

| -  จากการที่ธนาคารออกหนังสือค้ำประกันเพื่อการปฏิบัติตามสัญญา | 31 | 1 |

| -  จากการที่ธนาคารออกหนังสือค้ำประกันเพื่อการใช้ไฟฟ้าและอื่นๆ | 70 | 17 |

| รวม | 101 | 18 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม  2554 | 31 ธันวาคม    2553 | 31 มีนาคม  2554 | 31 ธันวาคม    2553 |

| มูลค่ายุติธรรมของสัญญาแลกเปลี่ยนอัตราดอกเบี้ย (หนี้สิน) | (45.1) | (75.4) | (45.1) | (75.4) |



| สกุลเงิน | จำนวนที่ซื้อ | อัตราแลกเปลี่ยนตามสัญญาของจำนวนที่ซื้อ | มูลค่ายุติธรรมของ          อัตราแลกเปลี่ยน |

|  | (ล้าน) | (บาทต่อหน่วยเงินตราต่างประเทศ) | (บาทต่อหน่วยเงินตราต่างประเทศ) |

| เหรียญสหรัฐอเมริกา | 6.75 | 30.5400 - 30.8269 | 30.3223 - 30.3851 |